නිදහස් දිනය (ඉන්දුනීසියාව)

ඉන්දුනීසියාවෙහි නිදහස් දිනය ( ඉන්දුනීසියානු භාෂාවෙන් විධිමත් ලෙසින් හැඳින්වෙන්නේ  කෙටි ලෙසින් "HUT RI", හෝ සරල ලෙසින් , සහ ජනතාව විසින්  කථා ව්‍යවහාරයෙන් හැඳින්වෙන්නේ "දහහත්වෙනි" යන අර්ථය ඇති  ලෙසිනි) යනු,  1945 අගෝස්තු 17 දිනදී ඉන්දුනීසියාවෙහි නිදහස ප්‍රකාශයට පත් කිරීමෙහි සංවත්සරය සිහිපත් කිරීම සඳහා සැමරෙන ඉන්දුනීසියාවෙහි  ජාතික නිවාඩු දිනයකි. රජයෙහි ආඥාවක් මගින් එය ජාතික නිවාඩු දිනයක් බවට ප්‍රකාශයට පත්කෙරුණේ 1946 වසරෙහිදීය.

මෙම ජාතික දිනය සැමරීමට රට පුරා පැවැත්වෙන උත්සව අතර, දේශය පුරා සහ විදේශයන්හී ඉන්දුනීසියානු තානාපති ආයතනයන්හී ධජය එසවීමෙහි උත්සව, දේශීය ප්‍රජා උත්සව තරග, දේශමාමක සහ සංස්කෘතික  පෙළපාළි අඩංගු වෙයි. සහභාගී වන වෙළෙඳ මධ්‍යස්ථාන හෝ ව්‍යාපාරයන් විසින් වට්ටම්  පිරිනමනු ලැබේ. අගෝස්තු 16 දිනදී හෝ අගෝස්තු 17 දිනට පෙර එළඹෙන අවසන් සිකුරාදා දිනයෙහිදී, ඉන්දුනීසියාවෙහි ජනාධිපතිවරයා විසින් ජනතා උපදේශක මන්ත්‍රණ සභාව තුලදී ජාතිය අමතනු ලැබේ.

අගෝස්තු 17 දිනදී  බටහිර ඉන්දුනීසියානු වේලාවෙන් පැය 10:00 ට,  සියළුම ඉන්දුනීසියානු ජාතික රූපවාහිනී ජාලයන් විසින්, ජකාර්තාවෙහි   මර්ඩේකා මාළිගයෙහි සිට සජීවීව ජාතික නිදහස් දින උත්සවය සාම්ප්‍රදායිකව ප්‍රචාරණය කරනු ලැබෙයි. එම දිනයෙහි මුල් භාගයෙහිදී, ඉන්දුනීසියාව පුරා නගර සහ ප්‍රාන්ත තුලදී  ස්වකීය නගර ශාලා තුලදී ධජය එසැවීමෙහි උත්සව පවත්වනු ලැබෙයි. අගෝස්තු මාසය පුරාවටම, වීදි, මහජනයා ගැවසෙන ස්ථාන සහ මහජන ප්‍රවාහන ආයතන තුල ඉන්දුනීසියාවෙහි ජාතික කොඩිය සංකේතවත් කරන රතු සහ සුදු වර්ණ ජාතික සහ දේශමාමක සැරසිලි සහ කලා කෘති වලින් පිරී පවතියි.

ජාතික කොඩිය එසවීමට බැඳී සිටීම 
ජාතික කොඩිය, ජාතික භාෂාව, රාජ්‍ය ලාංඡන සහ, ජාතික ගීය පිළිබඳ  2009 වසරෙහි අංක 24 දරණ ඉන්දුනීසියා ආණ්ඩුක්‍රම ව්‍යවස්ථා නීතියෙහි වගන්තිය 7 ඡේදය 3 ප්‍රකාර,  අගෝස්තු 17 දිනදී තම නිවෙස් මෙන්ම මහජන ආයතන, රජයේ කාර්යාල ගොඩනැගිලි, අධ්‍යාපන ආයතන සහ රටපුරා පෞද්ගලික සහ රජයේ ප්‍රවාහන පද්ධතීන් තුල මෙන්ම විදේශයන්හී ඉන්දුනීසියානු තානාපති කාර්යාල තුලදී ජාතික කොඩිය ඔසවා ප්‍රදර්ශනය කිරීමට ඉන්දුනීසියාවෙහි පුරවැසියන් නීතියෙන් බැඳී සිටිති. 

ආශ්‍රිත